"E complicat acum!" Mihai Stoica pune sub semnul întrebării viitorul lui Nicolae Dică la FC Voluntari
MM a dezvăluit că a observat tensiuni în vestiarul echipei Voluntari, evidențiind declarațiile critice făcute de Alexandru Dumiter la adresa colegilor după meciul cu Sepsi.
Managerul FCSB consideră că echipa are jucători buni, dar le lipsește spiritul de luptă necesar în momentele dificile. Stoica a subliniat că Dică va avea o misiune dificilă în încercarea de a redresa echipa, mai ales că ilfovenii nu au mai câștigat de zece etape.
"Nu ştiu care e gândirea celor de la Voluntari (n.r. - vizavi de situația lui Dică). Doar că ce am remarcat la declaraţiile după meciul cu noi sunt probleme acolo. Dumiter îşi critică colegii. Asta nu prea se face.
Aici sunt şi jucători buni, nu sunt mai slabi ca altele. Dacă Voluntari bătea la Craiova, nu se mira nimeni. Se poate schimba soarta unei echipe chiar şi parcursul unui meci... Dar e complicat acum!
Ai nevoie de luptători în anumite momente. Nu de unii care sunt obişnuiţi să cânte la pian, nu ai ce să faci. Ai nevoie de luptători când echipa e în derivă", a spus Mihai Stoica la Orangesport.
Sepsi OSK Sfântu Gheorghe - FC Voluntari 4-0
Echipa din Sfântu Gheorghe a obținut o victorie importantă în lupta pentru play-off, învingând FC Voluntari cu scorul de 4-0 (1-0) luni, pe teren propriu, în penultima etapă a sezonului regulat din Superligă.
Voluntari se află într-o serie neagră, cu zece etape consecutive fără victorie, ceea ce pune sub semnul întrebării șansele echipei de a se salva de la retrogradare.
Sepsi se află pe șapte în campionat (40 puncte), în timp ce Voluntari ocupă locul 14, cu 27 de puncte.
Urmăriți SPORT.RO și pe Google News